Inicijali - Wikipedija

# Inicijali

### Izvor: Wikipedija

Inicijali su naziv za prva, početna slova nečijeg imena i prezimena. U široj upotrebi koriste se za vrlo poznate osobe, kao na primjer J.F.K. za u atentatu ubijenog predsjednika SAD-a. Malo je ljudi koji, kad vide te inicijale, neće točno znati o kome je riječ. Danas se, na primjer, za jednu od njujorških zračnih luka koja je dobila ime po John F. Kennedyju u svakodnevnom govoru kaže samo "leti s JFK-a", i pri tome svi točno znaju na što misli onaj koji upotrijebi te inicijale. Kod nas bi se to, možda, moglo reći za A.G.M. ili, samo djelomično korišteni inicijali A.G. Matoš. Vjerojatno će većina čitalaca znati da je riječ o inicijalima Antuna Gustava Matoša.

U vrijeme prije tiskarskog stroja, dok su se pisana djela mogla širiti jedino prepisivanjem, da bi se prepisani tekst uljepšao, često su se početna slova poglavlja ukrašavala ornamentima ili crtežima životinja, pokrajina ili osoba. To se uljepšavanje kasnije prenijelo na inicijale u najrazličitijim oblicima korištenja, i često se za tako ukrašena slova, neovisno što tako ukrašena slova doista znače, koristi naziv "inicijali".

Dobavljeno iz "http://hr.wikipedia.org../../../i/n/i/Inicijali.html"

Kategorija: Onomastika

##### Views

- Članak
- Razgovor
- Trenutna inačica

##### Traži